|  |  |
| --- | --- |
| Tema: | **KËRKESA PËR DËMET E LUFTËS** |
| Data: | 24 Gusht 2010 |
| Media: | AGJENSIONI I LAJMEVE EKONOMIA |
| Sigurisht që kur dikush i bënë dëm dikujt, dhe nëse për këtë është fajtor, duhet që ta paguaj dëmin. Ne luftën e Kosovës, Serbia i ka bërë dëm Kosovës dhe se do të duhej ta kompenzonte.  Kompenzimi i demit të luftës ka implikime politike dhe ndoshta për këto arsye politike është edhe vështirë e realizueshme. Në dokumenta ndërkombëtar, lufta në Kosovë ka patur tendencë që të mos quhet luftë por konflikt. Nuk jam politikan mirëpo ndoshta janë këto arsye politike për një gjë të tillë. Në fakt, nuk është me rëndësi se çfarë nocioni i ipet, me rëndësi nga ana e Kosoves është se Serbia ka bërë dëme të mëdha në shkatërrimin e pronave në Kosovë dhe atë pa fajin e Kosovarëve me që këta kanë qenë në pronat e tyre. Sigurisht se askush nuk është i interesuar t'i shkatërroj pronat e veta.  Askush në botë me vullnet të vet nuk do paguante dëme lufte, janë faktoret detyrues qe e bëjnë këtë. Ne rastin tonë, me qe nga bashkësia ndërkombëtare nuk po shihet ndonje vullnet për këtë gjë, vështirë se Kosova e vetme do të mund ta detyronte serbinë të paguaj këto dëme. Sa i përket përcaktimit të vlerës, ka vështiresi në këtë drejtim me qe për një kohë të gjatë nuk ka patur regjistrim të pasurive në Kosovë. Po të formohej një Komision nga qeveria, puna e këtij komisioni do te mund të vlerësohej si subjektive dhe jo-reale. Ne mungesë të vullnetit politik ndërkombëtar, nuk mund të konsiderohet si e dobishme që qeveria të bëjë shpenzime pa qenë e sigurt në nxjerrjen e rezultateve. |